Swisscom Nordic Arena Kandersteg

Swisscom Nordic Arena Kandersteg on neljän muovitetun luonnonmäen muodostama mäkihyppystadion Kanderstegissä Sveitsissä.
Historia.
Ensimmäinen hyppyrimäki rakennettiin Kanderstegiin vuonna 1920. Vuonna 1978 rakennettiin uuteen Nationales Nordisches Skizentrum Kanderstegiin kolme muovitettua hyppyrimäkeä, jotka olivat kooltaan K90 HS95, K67 ja K24. Rakennustyöt maksoivat 2,4 miljoonaa Sfr. Hyppyrimäet peruskorjattiin kesällä 1990, tuolloin muun muassa normaalimäen alastulorinne muotoiltiin uudelleen sekä rakennettiin uusi K15-hyppyrimäki. Kesästä 1979 kesään 1992 normaalimäessä järjestettiin vuosittain korkeatasoisia kansainvälisiä kilpailuja.
Vuonna 2010 alettiin suunnitella kaikkien hyppyrimäkien peruskorjaamista, rahoitusongelmien myötä rakennustyöt aloitettiin kuitenkin vasta 21. heinäkuuta 2014. Uusittu kolmen muovitetun hyppyrimäen (K95 HS106, K67 HS74 ja K24 HS27) muodostama mäkihyppystadion avattiin 1. elokuuta 2016. Syksyllä 2019 rakennettiin K10 HS15 -hyppyrimäki ja se avattiin virallisesti 4. tammikuuta 2020.
Stadionilla järjestettiin vuoden 2018 hiihdon nuorten MM-kilpailujen mäkihypyn ja yhdistetyn kilpailut. Mäkihypyn miesten kilpailun voitti norjalainen Marius Lindvik, miesten joukkuekilpailun voitti Saksa joukkueella Philipp Raimund, Justin Lisso, Cedrik Weigel ja Constantin Schmid, naisten kilpailun voitti slovenialainen Nika Križnar, naisten joukkuekilpailun voitti Slovenia joukkueella Jerneja Brecl, Nika Križnar, Katra Komar ja Ema Klinec ja sekajoukkuekilpailun voitti Norja joukkueella Silje Opseth, Fredrik Villumstad, Anna Odine Strøm ja Marius Lindvik. Yhdistetyn 10 km kilpailun voitti tšekkiläinen Ondřej Pažout, 5 km kilpailun voitti slovenialainen Vid Vrhovnik ja joukkuekilpailun voitti Itävalta joukkueella Johannes Lamparter, Florian Dagn, Dominik Terzer ja Mika Vermeulen. Lisäksi kilpailujen yhteydessä järjestettiin naisten yhdistetyn testikilpailu, joka käsitti yhden mäkihyppykieroksen HS74-mäestä ja 5 km pituisen maastohiihto-osuuden Gundersen-menetelmällä, kilpailun voitti saksalainen Jenny Nowak.
Lötschberg-Schanze.
Mäkiennätyksen kehittyminen (miehet).
Mäkiennätyksen 111,0 metriä on hypännyt Andreas Schuler.
Mäkiennätyksen kehittyminen (naiset).
Naisten mäkiennätyksen 105,0 metriä on hypännyt Nika Križnar.
Kesämäkiennätyksen kehittyminen (miehet).
Kesämäkiennätyksen 110,0 metriä on hypännyt Pascal Kälin.
Kesämäkiennätyksen kehittyminen (naiset).
Naisten kesämäkiennätyksen 105,5 metriä on hypännyt Léa Lemare.
Blümlisalp-Schanze.
Mäkiennätyksen kehittyminen (miehet).
Mäkiennätyksen 76,0 metriä on hypännyt Mario Anderegg.
Mäkiennätyksen kehittyminen (naiset).
Naisten mäkiennätyksen 72,0 metriä on hypännyt Lisa Hirner.
Kesämäkiennätyksen kehittyminen (miehet).
Kesämäkiennätyksen 75,5 metriä on hypännyt Lean Niederberger.
Kesämäkiennätyksen kehittyminen (naiset).
Naisten kesämäkiennätyksen 70,0 metriä on hypännyt Rea Kindlimann.
Bire-Schanze.
Mäkiennätyksen kehittyminen (miehet).
Mäkiennätyksen 25,0 metriä on hypännyt Lion Hösli.
Mäkiennätyksen kehittyminen (naiset).
Naisten mäkiennätyksen 25,5 metriä on hypännyt Camilla Comazzi.
Kesämäkiennätyksen kehittyminen (miehet).
Kesämäkiennätyksen 28,0 metriä on hypännyt Björn Fischer.
Kesämäkiennätyksen kehittyminen (naiset).
Naisten kesämäkiennätyksen 24,5 metriä on hypännyt Giulia Belz.